รีวิวนี้ น่าจะเน้นหนักให้คะแนนไปทางบรรยากาศของร้านเป็นส่วนใหญ่ เพราะเป็นร้านที่ตกแต่งเรียบหรู มีเพลงบรรเลงคลอเบาๆ พาแขกต่างชาติมาทานอาหาร ดูดีเลยค่ะ 

น้องปอบสั่งอาหารมาชิม 3 อย่าง มีหอยเชลล์ยำตะไคร้ 290 บาท ขนมเบื้องกรอบ 190 บาท และข้าวผัดโอชา 190 บาท หอยเชลล์ยำตะไคร้สั่งมาแบบเผ็ดไม่ต้องยั้ง แต่รสชาติก็ยังเผ็ดกลางๆสำหรับน้องปอบ เนื้อหอยเชลล์เหมือนกับ freeze เอาไว้นาน เมนูนี้เลยยังไม่โดนค่ะ

ขนมเบื้องกรอบ เมนูนี้อร่อยใช้ได้ แต่รสชาติของไส้ขนมเบื้องยังไม่ค่อยเข้มข้น และอาจาดรสชาติก็ยังอ่อนเกินไป โดยรวมแล้วปานกลางค่ะ

ส่วนข้าวผัดโอชา รสชาติออกหวาน และสูตรอาหารก็ยังงงงง ไม่รู้มันคืออะไรกันแน่ เป็นข้าวผัดใส่ถั่วลิสง เม็ดมะม่วงหิมพานต์ ถั่วลันเตา และเหมือนมีรสชาติของสับปะรดด้วย มีกุ้ง 2 ตัว โรยมาด้วยหมูหยอง หรือว่ามันคือข้าวผัดสับปะรดที่ใส่มาในจานกันแน่?

ความเห็นส่วนตัว น้องปอบเข้าใจว่าร้านนี้คงทําอาหารรสชาติสำหรับชาวต่างชาติ ดังนั้น คนกินอาหารรสจัดอย่างน้องปอบ จึงรู้สึกว่าอาหารรสชาติอ่อนไปหน่อยค่ะ ไม่ว่ากันนะคะ